เลดีไอริส เมานต์แบ็ตเทน

เลดีไอริส เมานต์แบ็ตเทน (Lady Iris Mountbatten) เกิดเมื่อวันที่ 13 มกราคม 2463 ณ พระราชวังเค็นซิงตัน ลอนดอน สหราชอาณาจักร เป็นธิดาเพียงคนเดียวใน อเล็กซานเดอร์ เมานต์แบ็ตเทน มาร์ควิสแห่งคาริสบรูก และ ไอรีน เมานต์แบ็ตเทน มาร์เชอเนสแห่งคาริสบรูก เธอเป็นพระนัดดาใน เจ้าหญิงเบียทริซแห่งสหราชอาณาจักร และ เป็นพระราชปนัดดาใน สมเด็จพระราชินีนาถวิกตอเรีย เธอเป็นนักแสดงและนางแบบชาวอังกฤษ และเป็นสมาชิกของครอบครัวแบทเทนเบิร์ก/เมานต์แบ็ตเทน เธอเป็นพระราชปนัดดาคนสุดท้องของสมเด็จพระราชินีวิกตอเรีย เธอยังมีศักดิ์เป็นพระราชนัดดาใน วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ทำให้มีศักดิ์เป็นพระญาติใน สมเด็จพระราชาธิบดีเฟลิเปที่ 6 แห่งสเปน พระมหากษัตริย์พระองค์ปัจจุบันของสเปน และเป็นพระญาติใน เจ้าชายฟิลิป ดยุกแห่งเอดินบะระ พระราชบิดาใน สมเด็จพระเจ้าชาลส์ที่ 3 แห่งสหราชอาณาจักร พระมหากษัตริย์พระองค์ปัจจุบันแห่งสหราชอาณาจักร
เมื่อวันที่ 29 พฤศจิกายน พ.ศ. 2477 เธอเป็นเพื่อนเจ้าสาวในงานเสกสมรสของ เจ้าชายจอร์จ ดยุกแห่งเคนต์ และ เจ้าหญิงมารีนา ดัชเชสแห่งเคนต์ เมื่อวันที่ 4 กันยายน พ.ศ. 2478 ที่โบสถ์เซนต์ออสวอลด์ เมืองเบลนเคียร์ มณฑลลินคอล์นเชียร์ ในวันที่ 12 พฤษภาคม พ.ศ. 2480 ในพระราชพิธีราชาภิเษก เธอได้เป็นส่วนหนึ่งในการมีส่วนร่วมกับขบวนรถไฟประทับของ สมเด็จพระราชินีเอลิซาเบธ พระราชชนนี เธอได้เข้าร่วมงานต่างๆ ของราชวงศ์และชนชั้นสูงในช่วงวัยเยาว์ของเธอ ซึ่งเป็นที่รู้จักและถูกถ่ายภาพเป็นจำนวนมาก ในช่วงสงครามโลกครั้งที่ 2 เธอทำงานเป็นผู้ช่วยพยาบาล หลังจากนั้นได้ย้ายไปอยู่ที่สหรัฐอเมริกา ซึ่งเธอได้สอนการเต้น เธอกลายเป็นนักแสดงและนางแบบ โดยปรากฏตัวในฐานะพิธีกรรายการทีวีสำหรับเด็กรายการ Versatile Varieties (โทรทัศน์ซีบีเอส พ.ศ. 2494) ซึ่งมีนักแสดงหญิงคือ เอวา มารี แซงต์ และอีดี อดัมส์
== สมรส ==
เลดีไอริสแต่งงานสามครั้ง วันที่ 29 มกราคม พ.ศ. 2484 เลดีไอริสได้รับพระบรมราชานุญาตจาก สมเด็จพระเจ้าจอร์จที่ 6 แห่งสหราชอาณาจักร ให้แต่งงานกับร้อยเอก (ต่อมาคือพันตรี) ฮาร์มิงตัน โจเซฟ โอ'มาลลีย์ (หลังจากการหมั้นประกาศอย่างเป็นทางการในหนังสือพิมพ์เดอะไทมส์เมื่อวันที่ 18 มกราคม พ.ศ. 2484) ทั้งคู่แต่งงานกันเมื่อวันที่ 15 กุมภาพันธ์ พ.ศ. 2484  ที่โบสถ์ St Paul's RC Church, Haywards Heath, West Sussex เลดีไอริสเปลี่ยนกลับไปใช้นามสกุลเดิมอย่างเป็นทางการว่า เมานต์แบ็ตเทน จากการหย่าร้างกันเมื่อวันที่ 7 มกราคม พ.ศ. 2492 พวกเขาไม่มีบุตร
เมื่อวันที่ 5 พฤษภาคม พ.ศ. 2500 ที่พาวด์ริดจ์ นิวยอร์ก เธอแต่งงานกับ ไมค์ ไบรอัน (9 สิงหาคม พ.ศ. 2459 – 20 สิงหาคม พ.ศ. 2515) พวกเขาหย่าขาดจากกันหลายเดือนต่อมาในปี 2500 เลดีไอริสมีลูกด้วยกัน 1 คน โรบิน อเล็กซานเดอร์ ไบรอัน (เกิดปี 2500)
เมื่อวันที่ 11 ธันวาคม พ.ศ. 2508 เธอแต่งงานกับวิลเลียม อเล็กซานเดอร์ คัมป์ (10 กรกฎาคม พ.ศ. 2464 – 12 ธันวาคม พ.ศ. 2534) บุตรชายของคลาเรนซ์ อาร์เธอร์ คัมป์ และเฮเลน เจเน็ต บัลลันไทน์ นักแสดงชาวแคนาดา
== ถึงแก่กรรม ==
เลดีไอริสเสียชีวิตเมื่อวันที่ 1 กันยายน พ.ศ. 2525 ที่ โรงพยาบาลเวลเลสลีย์ โทรอนโต รัฐออนแทรีโอ ประเทศแคนาดา ด้วยเนื้องอกในสมอง งานศพของเธอจัดขึ้นที่เซนต์ปอล ถนนบลอร์
== อ้างอิง ==
Foster, Jim (23 May 1981). "Royal family 'blacksheep' not yet invited to royal wedding". Montreal Gazette. Retrieved 21 October 2015.
Whittingham, Ann (12 May 1937). "Queen's 40 pound train carried by six beauties". Chicago Tribune. Retrieved 21 October 2015.
Personalien: Lady Iris Mountbatten". Der Spiegel (in German). 7 June 1947. Retrieved 19 October 2015.
Lady Iris Mountbatten". IMDb. Retrieved 21 October 2015.
ischer, Stuart (10 June 2014). Kids' TV: The First Twenty-Five Years. Open Road Media. ISBN 9781497633902.
The Power of Refined Beauty: Photographing Society Women for Pond's, 1920s-1950s". Duke University Library. 2010. Retrieved 21 October 2015.
""I prefer the new mint cocktail gum" says Lady Iris Mountbatten" (Print Ad). Life Magazine. 7 July 1947. p. 63. Retrieved 21 October 2015.
Lady Iris Mountbatten; A Cousin of the Queen". The New York Times. 3 September 1982. Retrieved 21 October 2015.
The Kings and Queens of Canada: The Crown in Canadian History". The Kings and Queens of Canada: The Crown in Canadian History. Government of Canada. Retrieved 16 April 2017.
"Lady Iris Mountbatten dies in Toronto hospital". The Windsor Star. 2 September 1982. Retrieved 17 January 2023.
ชาวอังกฤษ
พระราชปนัดดาในพระราชินีวิกตอเรีย
นางแบบอังกฤษ]